

# JÕELÄHTME VALLAVALITSUS

Transpordiamet

Keskkonnaamet

Maardu Linnavalitsus

Rail Baltic Estonia OÜ 31.05.2023 nr 6-4/2995

**Liivamäe küla Uus-Hindreku ja Rusniku maaüksuste detailplaneering**

Teatame Teile, et **Liivamäe küla Uus-Hindreku ja Rusniku maaüksuste detailplaneeringu lähteseisukohtade ja eskiislahenduse avalik väljapanek toimub 19.06.–03.07.2023 ning avalik arutelu toimub Jõelähtme vallamajas 25.07.2023 kell 15.00.**

Liivamäe küla Uus-Hindreku ja Rusniku maaüksustedetailplaneeringu koostamine algatati 24.11.2022 Jõelähtme Vallavalitsuse korraldusega nr 1108.

Planeeringualasse on haaratud Uus-Hindreku maaüksus (katastritunnusega 24504:003:0571) ja Rusniku maaüksus (katastritunnusega 24504:003:0877). Planeeringuala suuruseks on ca 4,5 ha.

Planeeritavad maaüksused jäävad Liivamäe küla kirdeossa, mille põhjaosas kulgeb Tallinn-Narva tee (riigitee nr 1) ja lõunas Loovälja tee (riigitee nr 11601, Loo-Loovälja tee L8 ja L9). Idast piirneb planeeringuala Maardu linna jääva Vana-Hindreku maaüksusega, läänest Raja maaüksusega.

Algatatava planeeringuga on kavas Uus-Hindreku ja Rusniku maaüksused jagada kokku neljaks äri- ja tootmismaa krundiks. Kruntide täpsed suurused ja sinna kavandatavate hoonete ehitisesalused pinnad selguvad detailplaneeringu koostamise käigus. Kruntidele on kavas rajada kokku kuni 8 hoonet, maksimaalse kõrgusega kuni 18 m. Detailplaneering algatatakse kehtiva üldplaneeringu kohasena.

Arutelul osalemiseks palume registreerida end hiljemalt 24.07.2023 e-posti aadressil kantselei@joelahtme.ee.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Lugupidamisega

(digitaalset allkirjastatud)

Andrus Umboja

vallavanem

Gerli Kelk

gerli@joelahtme.ee